Kamu bisa jelasin ke aku soal Selulase dalam bahasa melayu?

Selulase ialah mana-mana enzim yang lazimnya dihasilkan kulat, bakteria dan protozoa yang memangkinkan selulolisis, penguraian selulosa dan polisakarida berkaitan. Nama ini juga digunakan bagi apa-apa campuran atau kompleks alami enzim yang bertindak bersama-sama untuk mengurai selulosa.

Selulase mengurai selulosa kepada monosakarida ("gula ringkas") seperti beta-glukosa atau polisakarida dan oligosakarida yang lebih pendek. Penguraian selulosa memiliki kepentingan ekonomi kerana menjadi juzuk utama tumbuhan yang dimakan dan digunakan dalam tindak balas kimia. Tindak balas khusus ini ialah hidrolisis ikatan glikosidik 1,4-beta-D-glikosida pada selulosa, hemiselulosa, likenin dan bijirin beta-D-glukan. Oleh kerana ikatan antara molekul selulosa cellulose adalah kuat, penguraian ini lebih sukar berbanding dengan penguraian polisakarida lain seperti kanji.

Kebanyakan mamalia kurang berupaya untuk menghadam serat diet seperti selulosa dengan sendiri. Dalam banyak haiwan herbivor seperti ruminan dan penapai usus belakang, selulase dihasilkan oleh bakteria simbiosis. Selusosa endogen terhasil dalam beberapa jenis haiwan metazoa seperti beberapa jenis anai-anai, siput, dan cacing tanah.